Banten Galungan
Tumpek Uduh : Saniscara Kliwon Wariga
Luwir bebantene : tumpeng agung, maulam, guling itik guling bawi) menurut keadaan, sesayut pengambi, peras penyeneng, pengiring, miwah saruntutan ipun.
Catetan : (perinetan) Tarui sane ageng, upecara, dagingin wastra, sandiga, gantung-gantungan, ring sasat antuk busung mungguwing puniki, pilih punyan kayun sane megune mapikolihan sadina sekadi umum ring jagate.
Ritatkala nemonin tumpek penguduh tan dados, malap-alapan, wiyadin ngebah kayu, sejawaning mangge keperluan yadnya.
Tumpek wariga puniki, akeh adan sene lian, luire :
2. Tumpek-Pengatag
3. Tumpek-Pengarah
4.Tumpek-Penguduh
5. Tumpek-Bubuh
Sedek Dina Galungan
Luwir upekara-upekara ipun :
Ucapan (japa ngaturang banten) : Om pasang tabe pakulun sang hyang Kadali puspa, ulun angaturaken sarining sang hyang Siwa raditya, sarinng sang Kadali puspa, sarining ngamanah, angastuti betara Siwa Tata Gata muang batare Darma, muang betara Budha, sarwa dewa-dewi sadaya, kajenengan dining sang hyang teri parusa awas sajining telung warne kabeh, winugerahan pun naning janma, manadi sarwa tinadur murah kang sarwa tinuku dirga hayu restu astu ya namah.
Ring linggih pengayatan (linggih perbaktiane) diajeng dagingin banten pengadangan (pekoleman) banten kaddiarep suang-suang tigang tanding (peras ajuman canang lenge wangi burat wangi).
Ucapan japa : Pakulun betara sarining galunsan, manusanira kina weruhaken sarining Galungan, ingsun weruh sari ning Galungan, angisep sari rahina wengi, angisep sari ning buara kabeh, dadi ya ngulun Bujangga lewih akadang ratu suka sugih sariran ningulun, kadep anak-anak aputu buyut, tumus tekeng anak putu buyut ningulun sang hyang Tiyodosa saksi anyaksi ngulun.
Banten Ring Penjor
Yaning mancep penjor, patut ring penampaan Galungane nyereyang, daging penjore, hasil pikolihe saking ibu pertiwi, luire : jaja, satuh, dodol, tebu, biyu, tape, pala bungkah palagantung (hasil sawah-ladang), jinah solas keteng.
Perlengkapan penjor, ring muncuk madaging sampian penjor, genep rauhing palawa, perosan bunga, wastra selembar putih, kuning, selem, caniga-lemak gantung-gantungan.
Elingan malih, ritatkala ngabut penjor ngantos rauh dina Budha-Keliyon pagat uwakan (Buda Keliyon Uku Paang).
Upekara tetandingan banten:
Tumpeng penyajian : dasarne ceper, madaging tumpeng alit dadua, jaja raka-raka, buah-buahan sampian tangkih. Tumpeng wewakulan (jerimpen dewa) dasarne wakul alit, madaging tumpeng (abesik, raka-raka, buah-buahan, jaja, ring sampian jait).
Banten pekolem (pengadangan) : Dasarne taledan madaging ceper alit kekalih, misi nasi ring lau-pauk ipun. Ring talean punika madaging tumpeng dadua (2), lauk-pauk (kacang saur) tatakane tangkih (wiadin ceper alit), jaja, raka buah-buahan, tebu sampian, kepet-kepetan (sampian soda) ring canang burat wangi.
Sesayut : Dasarne kulit sesayut, daging nasi/penek, meruntutan jaja magenepan, raka-raka, buah-buahan, tebu sampian naga sari ring lau-pauk.
Pengambeyan : Dasarne teladan, madaging tumpeng dadua, tulung pengambean, jaja raka-raka magenepan, lauk-pauk, sampian tangga, yan tan bise makarya tipatne dados tulung anggen.
Dapetan : Dasarnyane jejaitan sane sampun kaukur dados tigang petak (tiga bagian), ring petak punika madaging wija,, tepung tawar, ring nasi segau (nasi madukan abu dapur) dagingin porosan, bunga, tetebus genahang ring puncak.
Jerimpen : Dasarne keranjang jerimpen sane panjang sane maukuran 1,20m, dasarne wakul ti tengahne daging daging beras baase tampel, bawang putih, ring jinah dimuncuk sampian jerimpen, dibangkiang (pengawak keranjange maiter antuk jaja pekayu.
Pajegan : Dasarne : wanci duur wancine dagingin taledan sane pantes diwancine, daging pangkonan sane ageng wiadin nasi malauk-pauk 9kacang saur) ring jaja raka-raka, buah-buahan, siap mepanggang.
Pengertian : Biasane banten pengambeyan, kadagingin tumpeng pengiring yan sampun tumpeng pangirih mangge (kadagingin) dados tan ngangge tulung maweh tipat. Upekara buat hari raya kuningan : Sane munggah ring palinggih sane utama ; bantene, tebog, canang meraka, pasucian, canang burat wangi. Ring palinggih sane alitann, nasi selangi, canang meraka, pesucian, ring canang burat wangi. Diparuman : Pengambeyan, dapetan daging nasi kuning lauk-lauk, ring be bebek. Ring palinggih-palinggih samian bagungan, rumah, dagingin gantungan-gantungan, tamian (marupa bunder), kolem (merupa bucu pat) merapat.
Buat pakurenan (keluarga) : Dapetan sawetane dagingin sesayut pascita luwih, nasi kuning bane be bebek (ayam). Daging tebiganne : dagingin nasi kuning, lauk-pauk be pasih, taluh madadar, taurdagingin marupa wayang-wayangan meserana gendang (timun). Tebog punika dasarin taledan sane madaging tipat nasi duang bungkul, ring sampiane mawsrta kepet-kepetan. Yan tan bise (tan uning makarya tebog) dados ganti antuk piring).
Tetandingan, sesayut perayascita luwih : Dasarne kulit sesayut, madaging tulung agung (betene marupa tamas, deduurne merupa ciili, tengahne dagingin nasi, lauk-pauk, susunin tumpeng celeking bunga tanjung putih, iderin antuk penek alit-alit solas bungkul, tulung alit solas, peras alit,pasucian, panyeneng, solas buah tipat kukur, tipat gelatik tulung a lot solas, kaungen solas pasucian, penyeneng, bungkak nyuh gading, lis bebuu, sampian naga sari, canang burat wangi, dagingin jaja magenepan raka-raka buah-buahan.
Banten puniki dados taler anggen banten piyodalan, Dewa yadnya, Resi yadnya miwah manusa yadnya.
Buda Kliwon Pegat Wakan :
Luwir upekarane : Dipemerajan kemulan, miwah ring padma, wiyadin sane lianan patatut utama, bantene, ajuman pasucian, canang burat wangi muah saruntutan ipun, Ring palinggih sane alit, canang burat wangi.
Sane ring penjore sadurunge ngabut : Ngaturanbanten, tumpeng mapucak manik, (tumpeng mapucak taluh siap sane sampun rateng). Kalengkapin antuk jaja magenepan raka-raka buah-buahan sampian jait, wusan meatur-atur kadi upekaraning banten, penjor punik raris abut. Banten upekara nunjel lalu (mekembarf sampah tersebut) ajuman pasucian, tadah pawitra.
Catetan : pengertiane Samian lulune kumpulang :
Piteges ipun sekadi simbul buat manguatkan wiyadin ngelanggengan jiwa raga.
Diperbaharui: 11 May 2018 11:10:55.
ban_Latn ban_Latn ban_Latn ban_Latn ban_Latn ban_Latn ban_Latn zsm_Latn ban_Latn ban_Latn ban_Latn hau_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn tgl_Latn